CELEX: 31981R2927
Language: el
Date: 1981-10-08 00:00:00
Title: Κανονισμός (EOK) αριθ. 2927/81 τού Συμβουλίου τής 8ης Οκτωβρίου 1981 περί τροποποιήσεως τού κανονισμού (EOK) αριθ. 438/81 περί καθορισμού τού εφαρμοζόμενου καθεστώτος στίς εισαγωγές προϊόντων, καταγωγής Γιουγκοσλαβίας, συνεπεία τής προσχωρήσεως τής Ελληνικής Δημοκρατίας στίς Ευρωπαϊκές Κοινότητες

Avis juridique important

|

31981R2927

Κανονισμός (EOK) αριθ. 2927/81 τού Συμβουλίου τής 8ης Οκτωβρίου 1981 περί τροποποιήσεως τού κανονισμού (EOK) αριθ. 438/81 περί καθορισμού τού εφαρμοζόμενου καθεστώτος στίς εισαγωγές προϊόντων, καταγωγής Γιουγκοσλαβίας, συνεπεία τής προσχωρήσεως τής Ελληνικής Δημοκρατίας στίς Ευρωπαϊκές Κοινότητες  

Επίσημη Εφημερίδα αριθ. L 293 της 13/10/1981 σ. 0001

***** Ι  (Πράξεις, για την ισχύ των οποίων απαιτείται δημοσίευση)  ΚΑΝΟΝΙΣΜΟΣ (ΕΟΚ) αριθ. 2927/81 ΤΟΥ ΣΥΜΒΟΥΛΙΟΥ  της 8ης Οκτωβρίου 1981  περί τροποποιήσεως του κανονισμού (ΕΟΚ) αριθ. 438/81 περί καθορισμού του εφαρμοζόμενου καθεστώτος στις εισαγωγές προϊόντων, καταγωγής Γιουγκοσλαβίας, συνεπεία της προσχωρήσεως της Ελληνικής Δημοκρατίας στις Ευρωπαϊκές Κοινότητες  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  την πρόταση της Επιτροπής,  Εκτιμώντας:  ότι πρέπει να συναφθεί πρωτόκολλο στην προσωρινή συμφωνία μεταξύ της Ευρωπαϊκής Οικονομικής Κοινότητος και της Ομόσπονδης Σοσιαλιστικής Δημοκρατίας της Γιουγκοσλαβίας (1), για να ληφθεί υπόψη η προσχώρηση της Ελληνικής Δημοκρατίας·  ότι μέχρι της συνάψεως του πρωτοκόλλου αυτού το Συμβούλιο έλαβε, με τον κανονισμό (ΕΟΚ) αριθ. 438/81 (2), αυτόνομα μέτρα μέχρι τις 31 Μαρτίου 1981, που παρατάθηκαν τελευταίως από τον κανονισμό (ΕΟΚ) αριθ. 1467/81 (3) μέχρι τις 31 Ιουλίου 1981·  ότι κρίνεται σκόπιμο να παραταθούν εκ νέου τα μέτρα αυτά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 438/81 αντικαθίσταται από το ακόλουθο κείμενο:  «Άρθρο 1  1. Το εφαρμοζόμενο καθεστώς στις εισαγωγές στην Ελλάδα προϊόντων καταγωγής Γιουγκοσλαβίας είναι εκείνο που προκύπτει από τις διατάξεις της συμφωνίας, όπως τροποποιήθηκαν σύμφωνα με το παράρτημα του παρόντος κανονισμού.  2. Η υπέρβαση του μηνιαίου όγκου εισαγωγής στην Κοινότητα προϊόντων του παραρτήματος Γ της συμφωνίας, όπως καθορίζεται από το άρθρο 11 παράγραφος 2 σημείο ε αυτού για την εφαρμογή των μειώσεων των εισφορών, μπορεί να ξεπεραστεί με την επιφύλαξη του τριμηνιαίου όγκου που προκύπτει από την εφαρμογή αυτού του άρθρου.»  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Αυγούστου 1981 έως τις 31 Ιανουαρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 8 Οκτωβρίου 1981.  Για το Συμβούλιο  Ο Πρόεδρος  P. WALKER  (1) ΕΕ αριθ. L 130 της 27. 5. 1980, σ. 2.  (2) ΕΕ αριθ. L 53 της 27. 2. 1981, σ. 1.  (3) ΕΕ αριθ. L 142 της 28. 5. 1981, σ. 114.